Hedvig Charlotta Nordenflycht

Hedvig Charlotta Nordenflycht (* 28. Novemba 1718 z Stockholm; † 29. Juni 1763 Lugnet ba Schloss Skokloster) wor a bedeitende schwedische Dichdarin, Feministin und Salon-Madame.

Ia Voda wor da Beamte Anders Andersson Nordbohm, wo ois Nordenflycht godlt worn is, ia Muada de Christina Rosin. Wei da Untarichtgegnstand vo Deandln za dea Zeid oba vor oim Hausorbat wor, hod se vui glesn und si vor oim in Theologie, Philosophie, Latein und Germanistik sejm weidabuidd.

Anno 1753 is se in de literarische Akademie Tankebyggarorden ("Ordn vo de Gedanknweaka") gwejd worn. Se is a fiarends Mitglied vo da Akademie worn und hod do de Roin vo da Salon-Madame gspuit. Ia Akademie-Nama wor Uranie.

Es wead teiweis ognumm, dass de Nordenflycht an de Foign vo an Freidoudvasuach gstorm is, wo vo iare Freind obgstrittn worn is.Författaren Hedvig Charlotta Nordenflycht (Uppsala Universitet)  De Nordenflycht wor jednfois a recht melancholische Dichdarin, hod iban Freidoud gschriebm und is kuaz noch Bekanntwean vo iare letztn tragischn Valiabtheid in en 20 Joar jingan Dichda Johan Fischerström gstorm. Dea Liab hod se 1762 es Gedicht Över en hyacint ("Iba a Hyazinthn") gwidmet.

De Nordenflycht wor oane vo de easchtn 6 Fraun, wo in de Nationale Schwedische Portrait-Galerie af Schloss Gripsholm afgnumma worn is; zamma mit da Brigitta vo Schweden, da Vendela Skytte, da Barbro Stigsdotter (Svinhufvud), da Sophia Rosenhane und da Sophia Elisabet Brenner.

 Beispui 

Rune
Schlof sanft in deina finstan Gruft,
Du sejga Staub, vo mia etz gschiedn!
Dei Geist hod do drin Himmesluft
Und en do so vamisstn Friedn.
In siassa Ruah konst dodan liagn,
Nua an ganz kloanan Spoit loss offa.
I wui af Erdn nix mea hoffa,
Ois mi glei an dei Seitn schmiagn.

 Auswoi vo Schriftn 
 1743 : Den sörjande Turturduvan ("Es trauande Turtldaubal")
 1744 : Qwinligit Tankespel, av en herdinna i Norden ("Es Gedanknspui vo ana Frau, vo ana Hiatin im Nordn")
 1744 : Fruentimbers Plikt att upöfwa deras Wett ("De Pflicht vo de Fraun eanan Vastand z braucha")
 1752 : Våra Försök ("Unsane Ostrengunga"), zamma mit ondan Akademiemitgliedan
 1761 : Fruntimrens försvar ("Vateidigung vo de Fraun")
 1762 : Öfwer en hyacinth ("Iba a Hyacinthn")

 Literatua 
 Hedvig Charlotta Nordenflycht, av Hilma Borelius, 1922, Lund. 
 Carin Österberg: Svenska kvinnor: Föregångare, nyskapare 1990
 Signum Svenska kulturhistoria: Gustavianska tiden 
 A.L. Stjerneld (anonym), Gripsholmgalleriet (Stockholm 1833)

 Im Netz 

 Dikter, porträtt m.m. i Kalliope
 Hedvig Charlotta Nordenflycht, Portal Dagensvisa
 Hedwig Charlotta Nordenflycht: Ausgewählte Dichtungen

 Beleg 
 Hedwig Charlotta Nordenflycht: Skriftar
 Hedwig Charlotta Nordenflycht af sv.dikt.org 
 Hedwig Charlotta Nordenflycht: Ausgewählte Dichtungen

 Fuassnotn 

Kategorie:Autor
Kategorie:Literatur (Schwedisch)
Kategorie:Salonnière
Kategorie:Schwede
Kategorie:Frau